CONVENIO COLECTIVO PARA O PERSOAL LABORAL DA MANCOMUNIDADE DE CONCELLOS DO VAL MIÑOR
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 16/08/2018)

Visto o Acordo da Comisión Negociadora polo que se aproba o texto do convenio colectivo para o persoal laboral da MANCOMUNIDADE DE CONCELLOS DO VAL MIÑOR, subscrito en representación da parte económica, por unha representación da mancomunidade, e da parte social pola delegada de persoal e por representantes dos sindicatos CSIF e CIG, en data 29 de decembro do 2017. Primeiro.— Dito Acordo foi presentado na Xefatura Territorial de Vigo en data 02 de maio do 2018. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Vigo, 02/08/2018.—O Xefe Territorial Ángel M. Rodal Almuíña (Alcalde do Concello de Baiona) Simoneta Kazakov Irribarria (Alcalde do Concello de Gondomar) Rosario Pereira González (Delegada de Persoal) Óscar Viñas Meléndez (Polo sindicato UGT) Laura Valeria Sagardoy Montoriol (Polo Sindicato CIG) Vasil Dimitrov Schiaffino Kenna (Polo sindicato CSIF) En Baiona a dez de xullo de dous mil dezaoito, sendo as nove horas, na sede da Mancomunidade de Concellos do Val Miñor, reúnense os membros da mesa de negociación relacionados ao marxe, coa lexitimidade e capacidade mutuamente recoñecida polo título III do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, ambas partes, O obxectivo do presente Convenio Colectivo non é outro que o da regulación das condicións de emprego do persoal laboral da Mancomunidade de Concellos do Val Miñor, cunha única regulación válida. Por todo iso e de conformidade co disposto nas leis e normativa legal aplicable, as partes negociadoras acordan a subscrición da proposta de Convenio Colectivo das condicións de emprego do persoal ó servicio da Mancomunidade de Concellos do Val Miñor. Este Convenio Colectivo será de aplicación ó Persoal da Mancomunidade de concellos do Val Miñor que está formado polos concellos de Baiona, Gondomar e Nigrán, que o asume na súa totalidade, tra-la negociación colectiva da que é resultado O Convenio aplicarase a todo o persoal laboral, integrado no cadro de persoal, independentemente da duración e tipo de contrato en todo aquilo que non vaia en contra do réxime xurídico laboral aplicable á natureza da súa relación.3.1.—O Convenio Colectivo entrará en vigor o día en que sexa publicado no BOP, abarcando o seu período de vixencia ate o 31 de decembro de 2024, período que non obstante entenderase prorrogado por anualidades de non existir denuncia dalgunha das partes e ata a entrada en vigor do novo Convenio que substitúa ó anterior trala oportuna negociación.3.2.—Ámbalas partes conveñen en que o Convenio se considerará denunciado cando así se faga con tres meses de antelación á finalización da sua vixencia ou de calquera prórroga, a fin de inicia-las negociacións e deliberacións do novo acordo en data non posterior a un mes contado a partir da data de denuncia. O Convenio regula e facilita o normal desenvolvemento das relacións de traballo do persoal da Mancomunidade de Concellos do Val Miñor, con esta. O Convenio pretende ter un carácter necesario e indivisible para tódolos efectos no sentido de que as condicións pactadas neste constitúen un todo orgánico e unitario. Manteranse a nivel de persoas determinadas, condicións que superen ó Convenio e estean recoñecidas con anterioridade a este sempre que non contraveñan a normativa legal de aplicación. A Mancomunidade, cando expoña a aprobación este Convenio, deberá establecer cales son as condicións máis beneficiosas, caso de habelas Terase por nula e por non feita, a renuncia por parte dos traballadores, de calquera beneficio establecido no presente Convenio. Así mesmo, unha vez aplicado este tacharase de nulidade e sen ningún efecto, calquera outro acordo, resolución ou cláusula que impliquen condicións menos beneficiosas para os empregados da Mancomunidade. Como norma xeral, unha vez aplicado o Convenio, e trala consulta á Comisión Paritaria Mixta de Control e Seguimento, tódalas condicións establecidas no Convenio, en caso de dúbida, ambigüidade ou escuridade, en canto ó sentido e alcance, deberán ser interpretadas e aplicadas do xeito que resulte máis beneficioso para os/as traballadores /as. As partes asinantes do Convenio, comprométense á aplicación directa deste e a non promover cuestións que puideran supoñer modificacións das condicións pactadas no texto. Con independencia da súa aprobación polo Pleno municipal, o Convenio Colectivo rexistrarase na oficina pública á que fai referencia a lei Orgánica 11/1985 do 2 de agosto de liberdade sindical correspondéndolle á autoridade laboral ordenar a súa publicación obrigatoria e gratuíta no diario oficial correspondente. A Mancomunidade, asegurárase de que todos e cada un dos/as traballadores/as desta Mancomunidade dispoñan dun exemplar gratuíto do Convenio Colectivo, e publicárase na paxina web. Antes de adoptar medidas disciplinarias ou actitudes conflitivas de carácter colectivo, as partes asinantes do Convenio comprométense a esgota-la vía do diálogo, dentro da propia institución acudindo, para elo ò Consello Galego de Relacións Laborais.12.1. Para examinar e resolver cantas cuestións deriven da interpretación, vixilancia, control e aplicación do Convenio, a mesa negociadora deste designa, de entre os seus compoñentes signatarios, unha Comisión Paritaria de control e seguimento do Convenio con carácter central e único para toda a Mancomunidade, coa configuración seguinte: estará constituída por 1 representante de cada sindicato asinante deste convenio, e o mesmo número de votos ponderados en representación da corporación.12.2. A Comisión Paritaria contará cun secretario/a, que será un técnico designado polo concello, tomará nota do tratado nas reunións desta, redactando acta e actuando de fedatario con voz pero sen voto, dos acordos adoptados. Así mesmo, o secretario terá as funcións seguintes: 12.2. a) Convoca-las partes coa antelación e forma debida.12.2. b) Dar entrada, rexistrar e distribuír, entre os membros da comisión paritaria, as consultas e solicitudes recibidas.12.2. c) Levar un rexistro das actas aprobadas e librar certificacións dos Convenios adoptados.12.2. d) Cantos outros cometidos lle sexan encomendados pola comisión Paritaria de control e seguimento para o mellor funcionamento desta.12.3. A comisión Paritaria de control e seguimento terá as seguintes funcións: 12.3. a) Interpretación auténtica do texto do Convenio, na súa aplicación práctica.12.3. b) Resolución definitiva para as partes solicitantes ou implicadas de cantos asuntos e reclamacións se sometan á súa decisión respecto a calquera das condicións establecidas no Convenio. Naqueles casos complexos e con especificidade concreta nun ente, a resolución non será de aplicación ó resto das institucións, salvo que estas o pidan expresamente.12.3. c) Vixilancia do cumprimento colectivo e total do pactado no Convenio segundo as oportunas recomendacións e interpretacións.12.3. d) Denuncia do incumprimento do Convenio.12.3. e) Estudio da evolución das relacións entre as partes sinatarias do Convenio.12.3. f) Informe referente a extensión e o grao de aplicación do Convenio, dificultades encontradas respecto de entidade e propostas de superación destas.12.3. h) Emitir informes cando así lle sexa solicitado, en relación coas propostas de clasificación e valoración de postos de traballo antes da súa aprobación polos órganos competentes das entidades locais correspondentes.12.3. i) Cantas outras actividades tendan á maior eficacia práctica do Convenio ou veñan establecidas no seu texto.12.3. j) Calquera outra que, se é o caso, lle poida ser atribuída ó amparo de disposicións que no futuro se promulguen.12.3. k) Facer o seguimento e, no seu caso, desenvolvemento da aplicación do convenio. A tal efecto emitirá, cando o considere conveniente, un informe sobre estes extremos.12.4. A Comisión Paritaria de control e seguimento poderá utiliza-los servizos ocasionais ou permanentes de asesores, con voz pero sen voto.12.5. A Comisión Paritaria de control e seguimento recibirá cantas consultas e reclamacións lle sexan formuladas por escrito respecto a cuestións da súa competencia, pero tan só polas vías procedementais seguintes: 12.5. a) Por medio do/a delegada/o de persoal e das centrais sindicais máis representativas e as signatarias do Convenio.12.5. b) A través de solicitude escrita realizada polos traballadores/as da entidade local.12.6. A comisión paritaria reunirase: 12.6. a) Con carácter ordinario, semestralmente o día que oportunamente se sinale.12.6. b) Con carácter extraordinario cando o solicite polo menos o 1/3 dos seus compoñentes.12.6. c) As sesións da comisión Paritaria realizaranse no enderezo desta, aínda que poderán efectuarse tamén en calquera outro lugar, tralo Convenio dos voceiros, estando a asistencia a elas reservada ós membros e asesores correspondentes.12.7. As convocatorias das diversas sesións da Comisión Paritaria, as realizará o secretario/a, co visto e prace dos voceiros, mediante citación por escrito na que conste, o lugar, a data e a hora, así como a orde do día, enviándose por correo certificado ás partes cunha antelación mínima de sete días hábiles, respecto da data prevista de realización, no caso de que convoque a sesión ordinaria, e dous días naturais para o caso en que se cite á sesión extraordinaria.12.8. A orde do día das diversas sesións da Comisión Paritaria será fixada polo secretario/a, co visto e prace dos voceiros, conforme o disposto en Convenio previo entre os respectivos voceiros.12.9. En todo caso, os membros da comisión paritaria e asesores das partes que teñan a condición de empregados públicos en activo, terán dereito á correspondente licenza retribuída por todo o tempo necesario para o axeitado cumprimento da súa misión como tales membros ou asesores; o tempo investido polos delegados/as de persoal do concello nas reunións da Comisión Paritaria, non será computado como horas sindicais.12.10. Para que as sesións da Comisión Paritaria poidan realizarse validamente será precisa a asistencia de, polo menos, o 50% dos compoñentes de cada parte da comisión paritaria, así como a do secretario/a ou dos que ós substitúan nos seus cargos, en primeira convocatoria, establecéndose unha segunda convocatoria do 40% de cada parte 1/2 hora máis tarde.12.11. De cada xuntanza e ó seu remate, o secretario/a da comisión paritaria redactará a correspondente acta na que haberá de consta-lo lugar, a data e a hora de comezo e remate da reunión, nomes e apelidos dos presentes, os asuntos tratados, os acordos adoptados con opinión sintética das opinións emitidas e a expresión dos votos; a correspondente acta así redactada pasarase á aprobación e sinatura de tódolos asistentes.12.12. As actas das sesións da Comisión Paritaria arquivaranse nun rexistro que custodiará o secretario/a, baixo a súa responsabilidade, no domicilio da devandita comisión paritaria, tendo que expedi-las certificacións oportunas dos Convenios que as referidas actas conteñan, cando así o reclame parte lexitimamente interesada.12.13. Os acordos entre as partes da Comisión Paritaria deberán adoptarse por mais do 50% de cada unha das dúas representacións asistentes, sendo de carácter obrigatorio e vinculantes para ambas partes. No caso de non haber acordo entre as partes da Comisión Paritaria, nun prazo máximo de tres meses, estas someterán as súas diferenzas a unha conciliación ou mediación e/ou arbitraxe e someteranse ao procedemento extraxudicial de solución de conflictos de ámbito autonómico ( AGA), co fin de que as partes remitan os informes que consideren pertinentes. A decisión deste será entón determinante e de carácter vinculante para a Comisión Paritaria, que emitirá ditame no sentido deste, excepto no caso de que ámbalas partes chegasen a un Convenio posterior ou simultáneo, caso no que prevalecerá este sobre aquel, que quedará nulo sen efecto.12.14. Os ditames da Comisión Paritaria notificaráselles ás partes implicadas.12.15. Cando ámbalas partes así o consideren, crearanse comisións de traballo restrinxidas para tratar temas concretos e predeterminados. Estas comisións elaborarán os ditames que logo serán presentados á Comisión Paritaria, non sendo estes vinculantes senón meramente informativos.12.16. As partes asinantes do Convenio colaborarán coa Comisión Paritaria facilitando canta axuda e información lles sexa requirida, en virtude do cumprimento do pactado no texto do Convenio. O empregado público que obstaculizase o labor da Comisión Paritaria, será obxecto de requirimento en forma ao respecto por parte do Alcalde da entidade local onde preste servizos e, no caso de persistir na actitude, incorrerá na falta grave de insubordinación.12.17. As comunicacións oficiais da Comisión Paritaria de control e seguimento verificaranse sempre directamente e por escrito, sen que poidan admitirse traslados e reproducións a través doutras instancias.12.18. Denunciado este Convenio e ata a entrada en vigor dun novo, a Comisión Paritaria continuará exercendo as súas funcións, ata a constitución da nova Comisión Paritaria de Seguimento e interpretación.12.19. A Comisión Paritaria constituirase aos quince días da entrada en vigor do Convenio. No relativo ós dereitos e deberes dos empregados da Mancomunidade de Concellos do Val Miñor, estarase ó disposto pola lexislación vixente aplicable ó respecto, en cada momento. Será o que se estableza polos organismos competentes da Administración Central, Autonómica e Local, dentro das súas respectivas competencias e afecten ó conxunto da Administración Local de Galicia e a Mancomunidade de Concellos do Val Miñor en particular.15.1.—A xornada ordinaria de traballo establécese, en 37,30 horas semanais.15.2.—A xornada farase con carácter xeral, de luns a venres.15.2. a.—No caso específico do GES as quendas de traballo seguirán a ser de 24 horas, de luns a domingo, como ate o de agora.15.3.—Por parte da Mancomunidade procurarase garantir a presenza de tres efectivos por quenda, contratando, para isto no prazo máximo de 3 anos, ao persoal necesario, ate acadar os 18 efectivos que garantan dita presenza 1.—Os empregados públicos con fillos ou persoas acollidas menores de doce anos ao seu cargo ou con familiares convivientes que, por enfermidade ou avanzada idade, necesiten a asistencia doutras persoas terán dereito á flexibilización da xornada de traballo nunha hora diaria o horario fixo de xornada que teñan establecida. Idéntico dereito terá o persoal funcionario que se atope en proceso de nulidade, separación ou divorcio, desde a interposición da demanda xudicial ou desde a solicitude de medidas provisionais previas ata transcorridos tres meses desde a devandita demanda ou solicitude.2.—Os empregados públicos que teñan ao seu cargo persoas con discapacidade ata o primeiro grao de consanguinidade ou afinidade, poderán dispoñer de dúas horas de flexibilidade horaria diaria sobre o horario fixo que corresponda, a fin de conciliar os horarios dos centros educativos ordinarios de integración e de educación especial, dos centros de habilitación e rehabilitación, dos servizos sociais e centros ocupacionais, así como outros centros específicos onde a persoa con discapacidade reciba atención, cos horarios dos propios postos de traballo.3.—Os empregados públicos vítimas de violencia de xénero teñen dereito na medida en que sexa necesario para facer efectiva a súa protección ou o seu dereito de asistencia social integral á reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que sexan procedentes, nos termos que regulamentariamente se determinen.4.—Os empregados públicos que sufrisen danos físicos ou psíquicos como consecuencia da actividade terrorista, o seu cónxuxe ou persoa con análoga relación de afectividade, e os fillos dos feridos e falecidos, sempre que ostenten a condición de funcionarios e de vítimas do terrorismo de acordo coa lexislación vixente, así como os funcionarios ameazados nos termos do artigo 5 da Lei 29/2011, do 22 de sete mbro, de Recoñecemento e Protección Integral ás Vítimas do Terrorismo, previo recoñecemento do Ministerio do Interior ou de sentenza xudicial firme terán dereito a reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que sexan aplicables, nos termos que estableza a Administración competente en cada caso.5.—Excepcionalmente, os órganos competentes en materia de persoal, poderán autorizar, con carácter persoal e temporal, a modificación do horario fixo nun máximo de dúas horas por motivos directamente relacionados coa conciliación da vida persoal, familiar e laboral, e nos casos de familias monoparentais.1.—Os empregados públicos teñen dereito á redución da xornada de traballo coa percepción íntegra das súas retribucións, nos seguintes casos e nas condicións sinaladas na Lei 2/2015, do 29 de abril, de emprego público de Galicia, Texto refundido da Lei do Estatuto Básico do Empregado Público, a Resolución da Secretaria de Estado para as Administracións Públicas do 28 de decembro de 2012 sobre xornada e horarios — Para atender ao coidado do cónxuxe ou parella de feito, dun familiar de primeiro grao de consanguinidade ou afinidade, ou dun menor en acollemento preadoptivo, permanente ou simple por razóns de enfermidade moi grave. — Para atender ao coidado do fillo menor de idade por natureza ou adopción, ou nos supostos de acollemento preadoptivo, permanente ou simple dun menor, que padeza cancro (tumores malignos, melanomas e carcinomas) ou calquera outra enfermidade grave que implique un ingreso hospitalario de longa duración ou hospitalización a domicilio das mesmas características, e requira a necesidade do seu coidado directo, continuo e permanente acreditado polo informe do Servizo Público de Saúde ou órgano administrativo sanitario da Comunidade Autónoma ou, no seu caso, da entidade sanitaria concertada correspondente.2. Os empregados públicos que se reincorporen ao servizo efectivo á finalización dun tratamento de radioterapia ou quimioterapia, poderán solicitar unha adaptación progresiva da súa xornada de traballo ordinaria. A Administración poderá conceder esta adaptación cando a mesma coadxuve á plena recuperación funcional da persoa ou evite situacións de especial dificultade ou penosidade no desempeño do seu traballo. Esta adaptación poderá estenderse ata un mes desde a alta médica e pod erá afectar ata un 25% da duración da xornada diaria, preferentemente na parte flexible da mesma, considerándose como tempo de traballo efectivo. A solicitude irá acompañada da documentación que achegue o interesado para acreditar a existencia desta situación, e a Administración deberá resolver sobre a mesma nun prazo de tres días, sen prexuízo de que, para comprobar a procedencia desta adaptación, a Administración poderá solicitar os informes do Servizo de Prevención de Riscos Laborais ou de calquera outros órganos que considere oportuno sobre o tratamento recibido ou as actividades de rehabilitación que lle foran prescritas. O prazo ao que se refire o parágrafo anterior poderá ampliarse nun mes máis cando o empregado público xustifique a persistencia no seu estado de saúde das circunstancias derivadas do tratamento de radioterapia ou quimioterapia. Con carácter excepcional, e nos mesmos termos indicados, esta adaptación de xornada poderá solicitarse en procesos de recuperación doutros tratamentos de especial gravidade, debendo neste suposto analizarse as circunstancias concorrentes en cada caso.3.—Os empregados públicos teñen dereito á redución da xornada de traballo diaria, con diminución proporcional das súas retribucións, nos seguintes casos e nas condicións sinaladas no Texto refundido da Lei do Estatuto Básico do Empregado Público, a Resolución da Secretaria de Estado para as Administracións Públicas do 28 de decembro de 2012 sobre xornada e horarios — Por razóns de garda legal, cando se exerza o coidado directo dalgún menor de doce anos, dunha persoa maior que requira especial dedicación ou dunha persoa con discapacidade que non desempeñe actividade retribuída. — Por coidado directo do cónxuxe ou parella de feito ou dun familiar ata o segundo grao de consanguinidade ou afinidade que, por razóns de idade, accidente ou enfermidade, non poida valerse en por si e que non desempeñe actividade retribuída — Para atender ao coidado de fillos prematuros ou que por calquera outra causa deban permanecer hospitalizados a continuación do parto. — Os empregados públicos vítimas de violencia de xénero teñen dereito á redución da xornada de traballo diaria por horas completas e con diminución proporcional das súas retribucións na medida en que sexa necesario para facer efectiva a súa protección ou o seu dereito de asistencia social integral. — Os empregados públicos que sufrisen danos físicos ou psíquicos como consecuencia da actividade terrorista, o seu cónxuxe ou persoa con análoga relación de afectividade, e os fillos dos feridos e falecidos, sempre que ostenten a condición de funcionarios e de vítimas do terrorismo de acordo coa lexislación vixente, así como os funcionarios ameazados nos termos do artigo 5 da Lei 29/2011, do 22 de setembro, de Recoñecemento e Protección Integral ás Vítimas do Terrorismo, previo recoñecemento do Ministerio do Interior ou de sentenza xudicial firme, terán dereito á redución da xornada con diminución proporcional da retribución, ou á reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que sexan aplicables, nos termos que estableza a Administración competente en cada caso. Aplicarase a todo o persoal da Mancomunidade de Concellos do Val Miñor a normativa sobre vacacións, permisos, licencias e excedencias e outras situacións administrativas establecidas na Lei de Emprego Publico de Galicia e no TREBEP de acordo coa norma máis favorable ou normativa que substituían.1.—Cada ano natural as vacacións retribuídas terán unha duración de 22 días hábiles anuais por ano completo de servizos, ou dos días que correspondan proporcionalmente si o tempo de servizo durante o ano foi menor. No obstante os empregados públicos da Mancomunidade que teñan completado unha antigüidade na Administración de, como mínimo 15 anos de servizo, terán dereito ao goce dos seguintes días adicionais de vacacións anuais: A estes efectos os sábados se considerarán inhábiles, sen prexuízo das adaptacións que se establezan para os horarios especiais. Así mesmo se recoñece o dereito a elección do período de vacacións das mulleres xestantes e á preferencia de elección das persoas con fillos menores de doce anos ou maiores dependentes ao seu coidado, tendo prioridade quén reúnan a condición de proxenitor de familia numerosa. Recoñecese o dereito á fixación dun período alternativo de vacacións nos casos de coincidencia do período ordinario de vacacións cos permisos por lactación, parto, adopción ou acollemento, ou de outro proxenitor por parto, adopción ou acollemento dun fillo.2.—As vacacións gozáranse, previa autorización e sempre que resulte compatible coas necesidades do servizo, dentro do ano natural e cando non sexa posible ata o 31 de marzo do ano seguinte, en períodos mínimos de 5 días hábiles consecutivos. Sen prexuízo do anterior, e sempre que as necesidades do servizo oo permitan, poderase solicitar o goce independente de ata 5 días hábiles por ano natural.3.—Aos efectos de compatibilizar a prestación dos servizos mancomunados co goce das vacacións entre o 15 de xuño e o 15 de setembro, por parte de cada servizo se elaborará, con anterioridade ao 1 de maio, un cádrante de vacacións que será aprobado pola Presidencia.4.—Cando o período de vacacións previamente fixado ou autorizado, e coio goce no se teña iniciado, poida coincidir no tempo cos permisos por lactación, parto, adopción ou acollemento, o de outro proxenitor por parto, adopción ou acollemento dun fillo poderase fixar un período alternativo de vacacións. Estes permisos xunto cos períodos de incapacidade temporal poderán acumularse as vacacións. Cando as situacións ou permisos indicados no paragrafo anterior e no caso de resgo de embarazo, impidan iniciar o goce das vacacións dentro do ano natural ao que correspondan, as mesmas poderanse gozar no ano natural distinto. No suposto de incapacidade temporal, o período de vacacións poderase gozar unha vez teña finalizado dita incapacidade e sempre que non teñan transcorrido máis de dezaoito meses a partir do final do ano en que se teñan orixinado. Si perante o goce do período de vacacións autorizado, sobreviñera o permiso de maternidade ou paternidade, ou unha situación de incapacidade temporal, o período de vacacións quedará interrompido podendo gozarse o tempo que reste nun período distinto. No caso de que a duración dos citados permisos ou de dita situación impida o goce das vacacións dentro do ano natural ao que correspondan, as mesmas poderanse gozar no natural posterior.5.—Cando se prevea o peche das instalacións debido á inactividade estacional de determinados servizos públicos, os períodos de goce das vacacións poderán coincidir na franxa temporal de peche, de acordo co calendario laboral.1.—Ao longo do ano os empregados públicos terán dereito a gozar ata seis días por asuntos particulares. Non obstante os empregados públicos da Mancomunidade de Concellos do Val Miñor que completasen unha antigüidade na Administración de, como mínimo 18 anos de servizo, terán dereito ao goce de dous días adicionais de asuntos propios ao cumprir o sexto trienio, incrementándose como máximo nun día adicional por cada trienio cumprido a partir do oitavo. Tales días non poderán acumularse aos períodos de vacacións anuais, excepto a aqueles días que gocen de forma independente. O persoal poderá distribuír devanditos días á súa conveniencia, previa autorización dos seus superiores e respectando sempre as necesidades do servizo podendo gozar do devandito permiso durante o ano natural e ata o 31 de xaneiro do ano seguinte. A solicitude de asuntos particulares realizarase, con carácter xeral, cunha antelación mínima de dez días hábiles salvo causa xustificada. No caso de que se formulen peticións de asuntos particulares para o mesmo día e non podéndose conceder por razóns de servizos atenderase ao menor número de días de asuntos particulares gozados e en caso de igualdade resolverase por sorteo.2.—Os días 24 e 31 de decembro permanecerán pechadas as oficinas públicas, fóra dos servizos de información, rexistro xeral que serán cubertos polo empregado público que corresponda segundo a lista rotatoria de sábados e quen en compensación dispoñerá de dous días libres de descanso sendo compensados nos tres meses seguintes á súa realización mediante solicitude dirixida á Alcaldía.3.—Os calendarios laborais incorporarán dous días de permiso cando os días 24 e 31 de decembro coincidan en festivo, sábado ou día non laborable.4.—De acordo coas Instrucións sobre persoal da Xunta de Galicia o calendario laboral incorporará cada ano natural un día adicional por cada unha das festividades laborais de ámbito nacional e con carácter retribuído, non recuperable e non substituíble pola Comunidades Autónomas, coincidan con sábado no devandito ano. Respecto ao réxime de permisos e licenzas equipárase o persoal laboral aos funcionarios que de conformidade co Texto Refundido do Estatuto Básico do Empregado Público e Lei do Emprego Público de Galicia é o seguinte: Documentación mínima esixida para a concesión dos permisos, sen prexuízo da apartación doutra documentación requirida e considerada necesaria polos órganos competentes para acreditar o feito causante 1. Permiso por falecemento, accidente ou enfermidade grave ou moi grave dun familiar: — Documento xustificativo do falecemento ou do accidente ou enfermidade grave ou moi grave do familiar. — O grao de parentesco e a relación familiar acreditarase co libro ou libros de familia, ou documento que o substitúa, certificación do Rexistro Civil, ou ben coa inscrición en calquera rexistro público que acredite o feito causante. — Nos supostos de accidente ou de enfermidade moi grave, a situación de convivencia, no seu caso, ha de ser acreditada mediante certificado de empadroamento ou outro documento expedido polo concello de residencia.2. Permiso por traslado de domicilio: documento acreditativo de cambio efectivo de domicilio.3. Permiso para concorrer a exames finais e demais probas de aptitude: documento acreditativo da asistencia á proba de aptitude, ao exame final ou á proba de acceso ou ingreso na función pública, no cal conste lugar, data, hora do exame e centro de realización das devanditas probas.4. Permiso de lactación: de forma simultánea á solicitude do permiso a funcionaria ou funcionario deberá acreditar documentalmente a data de nacemento do fillo mediante a presentación da fotocopia do libro de familia, ou inscrición do nacemento no Rexistro Civil, ademais deberá xustificarse documentalmente que o outro proxenitor non goza á súa vez do citado permiso.5. Permiso por nacemento de fillas/vos que deban permanecer hospitalizadas/vos despois do parto: — Fotocopia da partida de nacemento da/o filla/ou que xera o dereito ao permiso. — Documento que acredite a hospitalización da/o filla/ou que xere o dereito ao permiso ou da súa condición de prematura/ou.6. Permiso para a realización de exames prenatales ou de técnicas de preparación ao parto: — Documento xustificativo da realización de exames prenatales e das técnicas de preparación ao parto dentro da xornada laboral, e documento de asistencia.7. Permiso para tratamentos de fecundación asistida: — Documento xustificativo da realización de tratamentos de fecundación asistida dentro da xornada laboral.8. Permiso de asistencia ao médico: documento xustificativo do centro sanitario acreditativo da presenza neste dentro da xornada laboral.9. Permiso por deber inescusable público ou persoal: orixinal ou copia compulsada da citación ou convocatoria do órgano xudicial, órgano administrativo, órgano de goberno ou calquera outro órgano oficial de que se trate, ou das comisións dependentes deles. No seu caso, documento acreditativo de ter a condición de elixíbel no proceso electoral ou de formar parte dunha mesa electoral.10. Permiso por razón de violencia de xénero: acreditarase mediante calquera das fórmulas sinaladas no artigo 5 da Lei 11/2007, do 27 de xullo, para a prevención e o tratamento integral da violencia de xénero.11. Permiso por parto: certificado médico oficial, certificado do nacemento do Rexistro Civil ou presentación do libro de familia, que acredite a data, na que se produciu o nacemento. Se o inicio do permiso producísese antes do parto, xunto á solicitude correspondente acompañarase o documento xustificativo de atoparse no período de dez semanas anteriores ao parto.12. Permiso por adopción ou por acollida preadoptiva, permanente ou simple: — Resolución administrativa ou xudicial da adopción ou da acollida, na cal conste, no seu caso, o carácter internacional da adopción ou da acollida. — No caso de que o permiso se amplíe por discapacidade da/o nena/ou adoptada/ou ou acollida/ou: documento médico acreditativo da devandita discapacidade. — Se a adopción é internacional, xunto coa solicitude acompañarase documentación oficial acreditativa da tramitación da devandita adopción, co obxecto de autorizar o inicio do permiso con anterioridade á data na que esta se produza. Posteriormente, deberá achegarse a correspondente resolución xudicial de adopción.13. Permiso por paternidade: libro de familia, ou inscrición do nacemento no Rexistro Civil ou certificación da inscrición no Rexistro.14. Licenza por matrimonio: fotocopia compulsada do libro de familia ou da inscrición rexistral correspondente.15. Licenza por enfermidade: parte médico de baixa.16. Licenza por estudos sobre materias directamente relacionadas coa Administración: documento acreditativo do lugar e datas de realización e de estar admitido para a realización dos cursos.17. Redución de xornada por razóns de garda legal: documento legal acreditativo da mesma, así como, no seu caso, da idade, discapacidade ou especial dedicación que requira a persoa en cuestión.18. Permiso por coidado de filla ou fillo menor afectado por cancro ou outra enfermidade grave: informe médico do menor tal e como se indica na instrución, libro de familia ou inscrición do nacemento no Rexistro Civil ou certificación da inscrición no Rexistro, no seu caso, documentación acreditativa do acollemento ou adopción, vida laboral do outro proxenitor que acredite a súa condición de asalariado, certificado que acredite que o outro proxenitor do menor non cobra as súas retribucións íntegras en virtude deste permiso ou como beneficiario da prestación establecida para este fin no réxime da Seguridade Social que lle sexa de aplicación. Permiso de realización de horas sindicais ou de representación de persoal: os representantes e delegado sindicais dispón dun crédito de 15 horas mensuais retribuídas. A fin de garantir unha eficaz organización dos servizos administrativos os representantes e delegados sindicais preavisará ao responsable do servizo, na medida do posible cunha antelación mínima de 48 horas do uso de crédito horario.1.—Nos supostos de ausencia parcial ao posto de traballo como consecuencia da asistencia a consulta, proba ou tratamento médicos, devandito período de tempo considerarase como de traballo efectivo sempre que a ausencia limítese ao tempo necesario e xustifíquese documentalmente polo empregado público a súa asistencia e a hora da cita.2.—Nos casos de ausencia durante a totalidade da xornada diaria por causa de enfermidade ou accidente sen que se haxa expedido parte médico de baixa, deberá darse aviso desta circunstancia ao superior xerárquico de maneira inmediata e comportará, no seu caso, unha redución do 50% de retribucións prevista para os tres primeiros días de ausencia por incapacidade temporal. Non obstante o desconto en nómina non será de aplicación a catro días de ausencia ao longo do ano natural, do só tres poderán ter lugar en días consecutivos, sempre que estean motivadas en enfermidade ou accidente, e non dean lugar a incapacidade temporal.3.—A parte de xornada non realizada sen causa xustificada dará lugar á dedución proporcional de haberes, dentro dos 3 meses seguintes á ausencia, de acordo co establecido no artigo 36 da Lei 31/1991, do 30 de decembro, e modificado polo artigo 102.2 da Lei 13/1996, do 30 de decembro, sen prexuízo das medidas disciplinarias que puidesen, ademais, no seu caso adoptarse. No suposto de incapacidade temporal, risco durante o embarazo e risco durante a lactación natural, o parte médico acreditativo da baixa deberá presentarse no Rexistro Xeral (ou vía correo electrónico: mvalminor@baiona. org), non máis tarde do cuarto día desde que se iniciou esta situación. O mencionado parte deberá acreditar a ausencia de cada unha das datas en que a situación de incapacidade temporal, risco durante o embarazo e risco durante a lactación natural produciuse, calquera que sexa a súa duración. Os sucesivos partes médicos de confirmación da baixa inicial, así como os informes médicos de ratificación, deberá presentarse no Rexistro Xeral como máximo o terceiro día hábil seguinte á súa expedición. Unha vez expedido parte médico de alta, a incorporación ao posto de traballo ha de ser o primeiro día hábil seguinte á súa expedición, achegando nese momento o citado parte ao órgano de persoal. En caso de incumprirse a obrigación de presentación dos xustificantes de ausencia previstos neste epígrafe ou do parte médico de baixa nos termos e prazos establecidos no réxime de Seguridade Social aplicable, estarase ao disposto respecto das ausencias inxustificadas, e en virtude do cal se procederá a aplicar a correspondente dedución proporcional de haberes, sen prexuízo da incoación do expediente disciplinario que, no seu caso, corresponda. Os responsables dos servizos esixirán a xustificación oportuna de todas as ausencias e non autorizasen dentro da xornada laboral, aquelas ausencias para asuntos que poidan realizarse fóra da xornada de traballo, salvo as que correspondan ao cumprimento dun deber inescusable. No resto dos casos, aínda debidamente xustificados, o tempo de ausencia, será recuperado dentro das franxas de horario flexible dentro da mesma semana en que a ausencia se produza ou, como máximo, na semana seguinte. De conformidade co establecido no artigo 27.1 b) do Real decreto 462/2002 do 24 de maio, enténdese por asistencia a indemnización regulamentaria que proceda abonar por participar en tribunais de oposicións e concursos encargados da selección de persoal ou das probas cuxa superación sexa necesaria para o exercicio de profesións ou para a realización de actividades. Esta indemnización abonarase por cada sesión ou reunión do tribunal, devengándose unha única asistencia no caso de que se celebre máis dunha sesión nese día e aínda que sexan exercicios distintos dentro do mesmo proceso selectivo No momento de nomeamento do tribunal determinarase o número concreto de asistencias que correspondan a cada un dos membros do tribunal de acordo coas actas das sesións que se celebren e tendo en conta a limitación anterior. Quedan excluídos deste tipo de indemnizacións as asistencias a tribunais de selección ou valoración de méritos de bolseiros. Será precisa a autorización da Presidencia para a asistencia a tribunais doutras AA. PP., que se autorizará sempre que non se vexa minguada a prestación do servizo público.19.1.—A Mancomunidade, garantirá a prestación de asistencia xurídica especializada a tódolos traballadores que a precisen por razón de conflitos con terceiros derivados da prestación do servizo.19.2.—Así mesmo asume as posibles responsabilidades civís que puideran derivarse de prestación do servizo dos traballadores propios, excepto no caso de neglixencia debidamente probada.19.3.—Para estes efectos, o Concello subscribirá unha póliza que garanta unha cobertura adecuada por este concepto.19.4.—Do mesmo xeito, concertará unha póliza de seguro colectivo de accidentes para os seus traballadores, que cubra os riscos de morte e incapacidade laboral permanente. Con este fin recabará ofertas e orzamentos de varias entidades, co obxecto de establece-los importes concretos de indemnización, que deberán ser negociados coa representación sindical. Atendendo ás características, especiais e específicas do traballo do GES, o vestiario a entregar aos traballadores/as destinados neste deberá de atender as condicións do vestiario específico de Bombeiros, para isto a Mancomunidade destinará no orzamento unha cantidade suficiente para dotar a estes de un vestiario suficiente e de calidade, cantidade que se negociará, anualmente nos orzamentos da mancomunidade, solicitando un informe ó responsable do servizo no que se indiquen as necesidades previstas para o ano seguinte, e en todo caso nunca inferior a 5.000€. Os traballadores/as da Mancomunidade, teñen o dereito e o deber de desenvolve-la súa actividade laboral e profesional no idioma Galego, como Lingua da Comunidade Autónoma, e en particular da Administración Local, e polo tanto acceder a vías de formación lingüística en relación co seu posto de traballo. Esta Mancomunidade proporcionará os instrumentos axeitados para propiciar un coñecemento adecuado da Lingua Galega. Os/As traballadores/as terán dereito a asistir a cursos de aprendizaxe, perfeccionamento e especialización do idioma galego, dentro do horario de traballo. O tempo investido na asistencia ós devanditos cursos será computado como tempo efectivo de traballo. No caso de que os cursos de Galego, non se realicen dentro dun plan de formación lingüística do persoal ó cargo da Mancomunidade ou non sexan organizados por esta, este aboárase é o caso, e logo da xustificación documental, as axudas de custo e gastos de desprazamento pertinentes. A estrutura retributiva do persoal da Mancomunidade será a mesma que a vixente actualmente. Establécense os seguintes grupos e categorías: GRUPO I: Psicólogo GRUPO III: Capataz servizo de emerxencias, condutor servizo de emerxencias GRUPO X: Peón servizo de emerxencias–bombeiro forestal.22.2.—Retribucións: TOTAL ANUAL GRUPO I: Psicólogo: 31500 € anuais GRUPO III: Capataz, condutor servizo de emerxencias: 22400 € anuais GRUPO X: Peón servizo de emerxencias- bombeiro forestal: 21000 € anuais Estas cantidades entenderanse por 14 pagas, e nelas considéranse abonados os seguintes conceptos de, (nocturnidade, festividade, turnicidade, (tóxico–penoso e perigoso)). Ditas cantidades aplicaranse en dúas anualidades, un 75% en 2018 e un 25% en 2019. As partes asinantes do presente acordo, consideran necesaria que se realicen as funcións de coordinación do servizo do GES. Neste senso a Comisión de Goberno da Xunta da Mancomunidade de Concellos asinará anualmente a un membro do GES pertencentes a categoría de capataces e condutores, as funcións da coordinación do GES que asumirá a responsabilidade da súa marcha e diante da mancomunidade, compras de material, como o vestiario e demais pertrechos necesarios para a marcha deste, e percibindo por este unha cantidade de 200€ mensuais (sempre e cando este traballando, pasando a percibir esta cantidade a persoa suplente que neste caso este cubrindo este posto por), coas funcións que se describen no anexo a este convenio. Estas retribucións comprenden o complemento de produtividade e as gratificacións. No caso de que as gratificacións sirvan para aboar, traballos fora da xornada laboral establecida, a compensación destas farase seguindo os seguintes criterios: a) O/A traballador/a, terá a opción de compensalos con días de descanso ou con retribucións económicas, e compensaranse seguindo os cadros que se reproducen de seguido. b) Non será posible (a non ser por causas de forza maior) traballar mais de 24 horas seguidas, tendo que haber un descanso mínimo de 12 horas entre quendas. * Horas extras normais: se considerarán aquelas feitas de luns a venres, e en todo caso os días laborais. * Horas extras festivas: se considerarán aquelas feitas en sábado domingo, festivo, ou no día de descanso correspondente no traballo a quendas. Horas extras normais: a razón de 1,5s horas por cada hora traballada. Horas extras festivas: a razón de dúas horas por cada hora traballada. Os traballadores do servizo de emerxencias que reforcen a súa xornada de traballo, previa autorización da Presidencia, co fin de que o operativo do servizo estea cuberto co mínimo de dúas persoas, percibirán 250 € por cada reforzo de 24 horas. Preveuse unha gratificación especial polo desempeño das funcións dos traballadores do servizo de emerxencias os días 24, 25 e 31 de decembro, 1, 5 e 6 de xaneiro de conformidade co seguinte importe: Cando un traballador/a teña que asumir funcións superiores ás da súa categoría, será remunerado de acordo coas bases de execución do orzamento de ese ano e unha vez completado o cadro de persoal de 18 efectivos. Tódalas percepcións do persoal da Mancomunidade faranse a través da nómina, establecéndose a prohibición de facelo doutro xeito. O abono da nómina deberá poder efectuarse o último día hábil de cada mes. A nómina que se deriva do Libro Rexistro de Persoal, deberá conter tódolos datos persoais precisos e os conceptos retributivos detallados e en concreto, sempre de xeito claro, o importe bruto, as deducións e o importe líquido, procurando a maior transparencia e claridade posibles.25.1.—Todo/ traballador/a da Mancomunidade contemplado no Cadro de Persoal, poderá percibir un anticipo dunha mensualidade completa das súas retribucións mensuais, que poderá reintegrar en doce, dezaoito ou vinte catro mensualidades; estes anticipos serán concedidos sen xuro ningún.25.2.—Desde o mes seguinte á percepción do anticipo detraerase da nómina do traballador/a en cuestión, a cantidade correspondente a dividi-la contía global do anticipo entre o número de mensualidades escollido polo traballador/a para a súa devolución.25.3.—O traballador/a non poderá solicitar un novo anticipo ata que non remate a amortización do anteriormente solicitado.26.1.—Co fin de mellora-lo benestar social dos/as empregados/as, desta, mancomunidade, durante a vixencia do presente convenio colectivo, e atendendo as posibilidades orzamentarias da mancomunidade, que o permitan, constituirase un fondo social consignando presupostariamente cada ano, un equivalente, como mínimo, ó 1% da masa salarial de todo o persoal, para financiar accións e programas de carácter social.26.2.—As contías e as normas de xestión regularanse por un regulamento ou normas de xestión de acción social, Todo traballador/a da Mancomunidade, no caso de Incapacidade temporal por accidente laboral ou doenza profesional, percibirá o 100% das súas retribucións. De acordo co establecido no artigo 146.3 da Lei 2/2015 do 26 de abril de Emprego Público de Galicia se acorda a aplicación do mesmo ao persoal laboral da Mancomunidade de Concellos do Val o a cal sinala: “3. As administracións públicas incluídas no ámbito de aplicación da presente lei complementarán as prestacións por incapacidade temporal que correspondan ao persoal funcionario ao seu servizo que se atope acollido ao réxime xeral da Seguridade Social conforme ás seguintes regras: a) Nos casos de continxencias profesionais e continxencias comúns que xeren hospitalización ou intervención cirúrxica, así como nos de enfermidade grave, abonarase un complemento ata alcanzar o cento por cento das retribucións desde a data de inicio da situación de incapacidade temporal. b) Nos casos de enfermidade común non grave ou accidente non laboral, o complemento calcularase do modo seguinte: — Desde o primeiro día da situación de incapacidade temporal ata o terceiro día inclusive abonarase un complemento ata alcanzar o cincuenta por cento das retribucións. — Desde o cuarto día da situación de incapacidade temporal ata o vixésimo día inclusive abonarase un complemento ata alcanzar o setenta e cinco por cento das retribucións. — A partir do día vixésimo primeiro abonarase un complemento ata alcanzar o cento por cento das retribucións 4. A fin de facer efectiva a garantía de plenitude de dereitos económicos do persoal funcionario prevista na letra b) do artigo 125 para os casos de permisos por motivos de conciliación da vida persoal, familiar e laboral e no apartado terceiro do artigo 126 para os casos de licenza por risco no embarazo ou durante o período de lactación natural, as administracións públicas incluídas no 14 ámbito de aplicación da presente lei complementarán ata o cento por cento da base reguladora do subsidio económico correspondente, recoñecéndoo aínda que o persoal funcionario non reúna os requisitos para acceder ao mesmo” De conformidade co acordado neste convenio colectivo, amplíase o complemento das prestacións en caso de incapacidade temporal, ao persoal laboral, para igualar as condicións de todos os empregados públicos. Con todo non será aplicable no caso dos contratos de formación, ou bolseiros, dado que só cotizan por accidente de traballo ou enfermidade profesional, nese caso non se complementará en ningún caso a acción protectora da seguridade social. A Mancomunidade comprometese na aplicación de toda a lexislación aplicable nesta materia, para isto tomará as medidas necesarias conducentes a ese fin. Para este, a Mancomunidade contratará a empresa ou empresas que se encargarán deste cometido, e para o que se terá e conta a opinión dos traballadores ao respecto. As partes que concertan este convenio colectivo son a Mancomunidade de Concellos do Val Miñor, no exercicio da súa autonomía local, e as organizacións sindicais, constituídas en mesa de negociación do convenio colectivo do seu persoal, en uso das atribucións conferidas polo Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público (en adiante, TREBEP) e a Lei 2/2015, do 29 de abril, do Emprego Público de Galicia (en adiante, LEPG). Este Convenio, entrará en vigor, en tódalas súas cláusulas, apartados e articulado, a data da súa publicación no Boletín Oficial da Provincia. Poderá ser denunciado por calquera das partes, tres meses antes da súa finalización de vixencia, marcada e acordada para o remate do ano 2.024 e seguirá vixente mentres non fose negociado outro. No caso de non ser denunciado por ningunha das partes, continuará vixente plenamente en todo o seu contido, e prorrogado por anos naturais, en tanto en canto non sexa negociado outro. As partes asinantes do presente, acordan por unanimidade que a incorporación dos efectivos ate completar os 18, farase no prazo máximo de tres anos. Será de aplicación na Mancomunidade de Concellos do Val Miñor, aos efectos do presente Convenio Colectivo, o Decreto 101/2015 para os supostos de inaplicación do mesmo. Durante a vixencia deste Convenio tódalas partidas económicas derivadas de el, así como tódalas retribucións do persoal integrado no presente convenio, veranse automaticamente incrementadas desde o primeiro mes de cada ano, e como mínimo, na cantidade que resulte da aplicación previsto polo Goberno Central na Lei de Presupostos Xerais do Estado para os empregados/as das Administracións Públicas. SEGUNDO.—Elevar o acordo á Presidencia ao obxecto de impulsar as actuacións necesarias para a súa aprobación TERCEIRO.—Remitir o Convenio á autoridade laboral (Consellería de Economia, Emprego e Industria) para o seu depósito rexistro, solicitando a publicación definitiva do mesmo no Boletín Oficial de la Provincia conforme o disposto no artigo 90.2 do Texto Refundido do Estatuto dos Traballadores facultando ao efecto ao funcionario da Mancomunidade, don Jan Michael Despa Brugue. Alcalde do Concello de Baiona Alcalde do Concello de Gondomar Asdo.: Ángel M. Rodal Almuíña Asdo.: Juan Fco. Ferreira González (NIF 76.988.538V ) (NIF 36099338 ) En representación de U. G. T. En representación de CIG Asdo: Óscar Viñas Meléndez Asdo; Isolino Carrera Villar (NIF 36103837-R) (NIF 36042136d) Asdo: Jerónimo Fernández Vicente (NIF 11940260V) A Delegada de Persoal Laboral polo Sindicato CIG Asdo; María Rosario Pereira González (NIF 76.999.203X)